stanford-oval/wikipedia huggingface dataset:
รายชื่อตอนในโดราเอมอน (มังงะ)
แหล่งข้อมูลอื่น

รายชื่อตอนโดราเอมอนฉบับการ์ตูนชุดพิเศษ
รายชื่อโดราเอมอน 45 เล่ม
| ด ค กโดราเอมอน โดย ฟูจิโกะ เอฟ>  ฟูจิโอะ |
| --- | --- |
แฟรนไชส์:  มังงะ โดราเอมอนพลัส  แก๊งป่วนก๊วนโดราเอมอน  โดราเบส  อนิเมะ 
ตัวละคร:  โดราเอมอน  โนบิตะ  ชิซุกะ  ไจแอนท์  ซึเนโอะ  โดเรมี  ตัวละครรอง 
ภาพยนตร์:  ไดโนเสาร์ของโนบิตะ  นักบุกเบิกอวกาศ  ตะลุยแดนมหัศจรรย์  ผจญภัยใต้สมุทร  ท่องแดนเวทมนตร์  สงครามอวกาศ  สงครามหุ่นเหล็ก  เผชิญอัศวินไดโนเสาร์  ตำนานเทพนิยายไซอิ๋ว  ท่องแดนญี่ปุ่นโบราณ  ตะลุยดาวต่างมิติ  ตะลุยแดนอาหรับราตรี  บุกอาณาจักรเมฆ  ฝ่าแดนเขาวงกต  สามอัศวินในจินตนาการ  บันทึกการสร้างโลก  ผจญภัยสายกาแล็คซี่  ตะลุยเมืองตุ๊กตาไขลาน  ผจญภัยเกาะมหาสมบัติ  ตะลุยอวกาศ  ตำนานสุริยกษัตริย์  อัศวินแดนวิหค  ตะลุยอาณาจักรหุ่นยนต์  มหัศจรรย์ดินแดนแห่งสายลม  ท่องอาณาจักรโฮ่งเหมียว  ไดโนเสาร์ของโนบิตะ (2006)  ตะลุยแดนปีศาจกับ 7 ผู้วิเศษ  ตำนานยักษ์พฤกษา  นักบุกเบิกอวกาศ (2009)  สงครามเงือกใต้สมุทร  ผจญกองทัพมนุษย์เหล็ก ~ปีกแห่งนางฟ้า~  ผจญภัยในเกาะมหัศจรรย์  ล่าโจรปริศนาในพิพิธภัณฑ์ของวิเศษ  บุกดินแดนมหัศจรรย์ เปโกะกับ 5 สหายนักสำรวจ  ผู้กล้าแห่งอวกาศ  กำเนิดประเทศญี่ปุ่น  คาชิ-โคชิ การผจญภัยขั้วโลกใต้ของโนบิตะ  เกาะมหาสมบัติของโนบิตะ  สำรวจดินแดนจันทรา  ไดโนเสาร์ตัวใหม่ของโนบิตะ  สงครามอวกาศจิ๋วของโนบิตะ  ฟากฟ้าแห่งยูโทเปียของโนบิตะ  โลกแห่งซิมโฟนี่ของโนบิตะ 
ภาพยนตร์ 3DCG:  สแตนด์บายมี โดราเอมอน เพื่อนกันตลอดไป  สแตนด์บายมี โดราเอมอน เพื่อนกันตลอดไป 2 
วิดีโอเกม:  โดราเอมอน  โดราเอมง: เมกิว ไดซากุเซ็น  Giga Zombie no Gyakushū  Doraemon 3D Movie Maker  SOS! Otogi no Kuni  Nobita to Mittsu no Seireiseki  Nobita to Hikari no Shinden  Nobita no Machi SOS!  Makai no Dungeon  Doraemon no Quiz Boy 2  Minna de Asobō! Minidorando  Nobita's Dinosaur 2006 DS  Nobita no Shin Makai Daibouken DS  Doraemon Wii  Nobita and the Green Giant Legend DS  โดรางานะ  โดราเอมอนสตอรีออฟซีชัน 
  หมวดหมู่
หยง แซ่แต้

| หยง แซ่แต้ |
| --- | --- |
คู่สมรส: กรมพระเทพามาตย์ (นกเอี้ยง)
บุตร: สมเด็จพระเจ้ากรุงธนบุรี
หยง แซ่แต้ (จีน: 鄭鏞; พินอิน: Zhèng yōng; แต้จิ๋ว: Dên Iong; ?–?) เป็นพระราชชนกในสมเด็จพระเจ้ากรุงธนบุรี และเป็นพระภัสดาในกรมพระเทพามาตย์ (นกเอี้ยง) ท่านเป็นบรรพบุรุษของราชวงศ์ธนบุรี
หยง แซ่แต้ ที่มีถิ่นฐานเดิมในตำบลหัวฟู่ อำเภอเทงไฮ้ (เฉิงไห่) นิธิ เอียวศรีวงศ์ ได้อธิบายว่า พระราชบิดาของสมเด็จพระเจ้ากรุงธนบุรีน่าจะประกอบอาชีพค้าขายเป็นหลัก มิใช่นายอากรบ่อนเบี้ย เป็นคำอธิบายที่ว่าเหตุใดนายสินจึงไม่ทรงประมูลอากรสืบต่ออาชีพจากบิดา จึงน่าจะเป็นพ่อค้าเกวียนมากกว่า ส่วน ตำนานอากรบ่อนเบี้ย พระนิพนธ์ของสมเด็จกรมพระยาดำรงราชานุภาพ ทรงให้ข้อมูลว่าตำแหน่งขุนพัฒน์เพิ่งมีขึ้นในรัชสมัยของพระบาทสมเด็จพระพุทธเลิศหล้านภาลัย  ต่อมาหยง สมรสกับนกเอี้ยง (กรมพระเทพามาตย์) ได้ให้กำเนิดบุตรชายชื่อว่า สิน เมื่อวันที่ 23 มีนาคม พ.ศ. 2277 และภายหลังได้ยกเป็นบุตรบุญธรรมของเจ้าพระยาจักรี (ครุฑ) ซึ่งต่อมานายสินได้เป็นผู้กอบกู้อิสรภาพให้ชาวสยาม และสถาปนากรุงธนบุรีเป็นราชธานี
จากหลักฐานที่อาลักษณ์ของจีนจดบันทึกไว้ในพระราชพงศาวดารต้าชิง แผ่นดินจักรพรรดิเฉียนหลง กล่าวถึงพระราชประวัติของพระองค์ไว้ว่า "บิดาเจิ้งเป็นชาวมณฑลกวางตุ้ง ไปทำมาค้าขายอยู่ที่เสียมล่อก๊ก [暹羅國; ประเทศไทย] และเกิดเจิ้งเจา [鄭昭; สมเด็จพระเจ้ากรุงธนบุรี; สำเนียงปักกิ่ง] ที่นั่น เมื่อเจิ้งเจาเติบใหญ่ เป็นผู้มีความสามารถ ได้เข้ารับราชการอยู่ในเสียมล่อก๊ก เมื่อเจิ้งเจารบชนะพม่า ฯ แล้ว ราษฎรทั่วประเทศยกขึ้นเป็นเจ้าครองประเทศ..."
ที่มาของชื่อ "ไหฮอง"

นิธิ เอียวศรีวงศ์ ได้อธิบายว่า ไหฮอง หรือ ไฮ้ฮง หรือ ไห่เฟิง [海豐] เป็นอำเภอหนึ่งของจังหวัดแต้จิ๋ว มิใช่ชื่อของพระราชบิดาสมเด็จพระเจ้ากรุงธนบุรี
ชูสิริ จามรมาน กล่าวว่า "...การที่ผู้เขียนประวัติเอาชื่ออำเภอเป็นชื่อคนดังกล่าว อาจเป็นความคิดของพระบิดาพระเจ้าตากสินเองก็ได้ เพราะบอกชื่อที่อยู่ไว้ยังพอไปสืบเสาะบรรพบุรุษเอาได้ หากใครคิดจะสืบเสาะ ตัวบอกเพียงชื่อตัวและแซ่อาจจะหากันไม่เจอ เพราะชื่อแซ่ซ้ำกันมากเหลือหลาย พระบิดาของพระเจ้าตากสิน แซ่แต้ [鄭] ซึ่งจีนปักกิ่งออกเสียงเป็น เจิ้ง คนแซ่แต้มีอยู่นับไม่ถ้วนในแต้จิ๋ว..."
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงอธิบายไว้ในหนังสือคืนถิ่นจีนใหญ่ว่า "...คำว่า ไหฮอง เป็นภาษาจีนกลางอ่านว่า "ไห่เฟิง" เป็นตำบลอยู่ทางใต้ของมณฑลกวางตุ้ง ครึ่งทางไปทางเท่งไฮ้ ([滕海] ชื่ออำเภอ ๆ หนึ่ง) ไปเสิ่นเจิ้น..." ที่เริ่มกล่าวสมเด็จพระเจ้าตากสินเป็นคนเท่งไฮ้ นั้นมาจากหนังสือของ G. William Skinner เรื่อง Chinese Society in Thailand (New York : Cornell University Press, 1975) ซึ่งตรงกับพระราชพงศาวดารจีนราชวงศ์เช็ง แผ่นดินจักรพรรดิเฉียนหลง
แต่ พ.ต.ต. พิศาล เสนะเวส ได้ให้คำอธิบายชื่อ ไหฮอง ดังนี้ "...เป็นนามของ พระบิดาของสมเด็จพระเจ้าตากสินมหาราช เป็นจีน ไหหลำ แน่นอน เห็นได้จากคำว่า "ไห" ซึ่งเป็นแซ่หนึ่งของจีนไหหลำ จากการสอบถามชาวจีนเขาบอกว่า แซ่ห่าน แซ่ฮู้ แซ่ไห จีนพวกอื่นเช่น แต้จิ๋ว กวางตุ้ง ฮกเกี๋ยน อะไรๆ ก็ไม่มีทั้งนั้น มีแต่จีนไหหลำพวกเดียว อนึ่งคำว่า "ไหหลำ" เข้าใจว่าเป็นคำเพี้ยน ที่ถูกจะต้องเป็น "ไหหนำ" [海南] ซึ่งแยกศัพท์แล้ว "ไห" แปลว่า "ทะเล" "หนำ" แปลว่า "ใต้" รวมแล้วแปลว่า "ทะเลใต้" ถ้าคิดถึงสถานที่อาจมุ่งความว่า "เกาะทะเลใต้"..."
ในหนังสือ อภินิหารบรรพบุรุษ อันเป็นสมุดไทย กระดาษข่อยขาว ตัวหมึก รวม 2 เล่ม (เป็นสมบัติของหม่อมเจ้าปิยะภักดีนาถ สุประดิษฐ์) กล่าวว่า พระบิดาของสมเด็จพระเจ้าตากสินฯ ชื่อ ไหฮอง มีบรรดาศักดิ์เป็นขุนพัฒน์ (นายอากรบ่อนเบี้ย) ในแผ่นดินสมเด็จพระเจ้าอยู่หัวบรมโกศ เป็นเศรษฐีมีทรัพย์สมบัติบริบูรณ์ กอปรด้วยทาสชายหญิง ได้ไปพึ่งบารมีท่านเจ้าพระยาจักรีสมุหนายก ซึ่งตั้งบ้านเรือนอยู่ใกล้กำแพงพระมหานครศรีอยุธยา คำว่า "ฮอง" หรือ "ฮง" เป็นภาษาแต้จิ๋ว ส่วนภาษาปักกิ่งอ่านว่า "ฟง" หรือ "เฟิง"
ชื่ออื่น ๆ

ในหนังสือ เวียดนามสือกี้ หรือ พงศาวดารญวน ฉบับที่นายหยอง ญวน ทหารปืนใหญ่แปลเมื่อ 80 ปีเศษมาแล้ว (พิมพ์ครั้งแรกปี พ.ศ. 2443) นั้นกล่าวว่า บิดาพระเจ้าตากสินฯ เป็นจีนแต้จิ๋วชื่อ ก๊กฮวย แซ่ติ้น "...ประการหนึ่งอันพระเจ้ากรุงธนบุรีคือเจ้าตากสิน ชาติตระกูลบิดาเป็นจีน แต้จิ๋ว ตั้งบ้านเรือนอยู่ในเขตแขวงกรุงเก่า แซ่ติ้น ชื่อ ก๊กฮวย ครั้นเมื่อกรุงศรีอยุธยาโบราณเสียแก่พม่าข้าศึก พระยาตากจึงตั้งตัวขึ้นเป็นกษัตริย์ ตั้งกรุง ณ ประเทศตำบลบางกอกใหญ่ เรียกกรุงธนบุรี..." ในบันทึกของเวียดนาม มีการเรียกพระบิดาพระเจ้าตากสินฯ ว่า Trịnh Yển (鄭偃)
พระบิดาของสมเด็จพระเจ้าตากสินมหาราช ทรงมีหลายพระนาม เช่น ไหฮอง เซิ่นหยาง หรือเซิ่นย้ง หยง ก๊กฮวย และเจียนโล้ว ส่วนแซ่ของท่านอาจเป็นแซ่แต้ หรือ แซ่ติ้น หรือ แซ่ลิ้ม อีกทั้งกล่าวกันว่าท่านเป็นจีนแต้จิ๋ว หรือเชื้อสายกวางตุ้ง มีพ.ต.ต. พิศาล เสนะเวส เพียงคนเดียว คิดว่าท่านเป็นจีนไหหลำ
บรรณานุกรม

นิธิ เอียวศรีวงศ์ (2550). การเมืองไทยสมัยพระเจ้ากรุงธนบุรี. มติชน. ISBN 9789740201779.
อรอำไพ โกมารกุล ณ นคร

| อรอำไพ โกมารกุล ณ นคร |
| --- | --- |

บุตร: ศุภลักข์ โกมารกุล ณ นคร   กุมารี โกมารกุล ณ นคร
ประสูติ: 6 กุมภาพันธ์ พ.ศ. 2453
ถึงชีพิตักษัย: 4 พฤศจิกายน พ.ศ. 2553 (100 ปี)
คู่สมรส: โฉลก โกมารกุล ณ นคร
ราชสกุล: เกษมสันต์
ราชวงศ์: จักรี
พระบิดา: พระเจ้าบรมวงศ์เธอ กรมหลวงพรหมวรานุรักษ์
มารดา: หม่อมทองสุก เกษมสันต์ ณ อยุธยา
ศาสนา: พุทธ
คุณหญิงอรอำไพ โกมารกุล ณ นคร (เดิม: หม่อมเจ้าอรอำไพ เกษมสันต์; 6 กุมภาพันธ์ พ.ศ. 2453 – 4 พฤศจิกายน พ.ศ. 2553) เป็นพระธิดาในพระเจ้าบรมวงศ์เธอ กรมหลวงพรหมวรานุรักษ์ กับหม่อมทองสุก เกษมสันต์ ณ อยุธยา
พระประวัติ

อรอำไพ โกมารกุล ณ นคร มีพระนามเดิมว่า หม่อมเจ้าอรอำไพ เกษมสันต์ ประสูติเมื่อวันที่ 6 กุมภาพันธ์ พ.ศ. 2452 (แบบสากลคือ พ.ศ. 2453) เป็นพระธิดาลำดับที่ 54 ในพระเจ้าบรมวงศ์เธอ กรมหลวงพรหมวรานุรักษ์ ลำดับที่ 5 ที่ประสูติในหม่อมทองสุก เกษมสันต์ ณ อยุธยา (พ.ศ. 2416 - พ.ศ. 2487) มีโสทรเชษฐาและโสทรเชษฐภคินี 4 องค์ คือ
หม่อมเจ้าจันทรจำรัส เกษมสันต์ (พ.ศ. 2434 - พ.ศ. 2525)
หม่อมเจ้าชัชวลิต เกษมสันต์ (พ.ศ. 2437 - พ.ศ. 2517) เสกสมรสกับหม่อมคล้อง เกษมสันต์ ณ อยุธยา (ณ ระนอง)
หม่อมเจ้าบุญะฤทธิ์ เกษมสันต์ (พ.ศ. 2440 - พ.ศ. 2514) เสกสมรสกับหม่อมสมหมาย และหม่อมมัณฑนา เกษมสันต์ ณ อยุธยา (สุนทรเสวี)
หม่อมเจ้ากิติเกริกไกร เกษมสันต์ (พ.ศ. 2449 - พ.ศ. 2464)
เมื่อทรงพระเยาว์ ได้ติดตามหม่อมทองสุก ซึ่งถวายงานเป็นนางต้นเครื่อง ในรัชสมัยพระบาทสมเด็จพระมงกุฏเกล้าเจ้าอยู่หัว ไปประทับที่พระราชวังพญาไท และในเวลานั้นเอง ท่านหญิงอรอำไพยังได้รับพระมหากรุณาธิคุณฯ ให้ถวายงานสมเด็จพระนางเจ้าอินทรศักดิศจี พระวรราชชายาอีกด้วย ต่อมา ท่านหญิงอรอำไพได้ตามเสด็จหม่อมเจ้าหญิงจันทรจำรัส ซึ่งเข้าไปถวายงานสมเด็จพระศรีสวรินทิราบรมราชเทวี พระพันวัสสาอัยยิกาเจ้า ไปประทับที่วังสระปทุม และเมื่อหม่อมเจ้าหญิงจันทรจำรัสได้รับพระราชทานทุนจากสมเด็จพระพันวัสสาฯ ให้ไปเรียนการพยาบาลที่โรงพยาบาลศิริราช ท่านหญิงอรอำไพก็ได้ไปเรียนด้วยเช่นกัน โดยได้ทรงเข้าเรียนกับแหม่มโคล ซึ่งขณะนั้นเป็นครูใหญ่โรงเรียนวังหลัง โดยโรงเรียนฯ ตั้งอยู่ที่บริเวณวังหลัง อันเป็นส่วนหนึ่งของโรงพยาบาลศิริราช ก่อนที่ท่านหญิงอรอำไพจะย้ายมาเรียนที่โรงเรียนมาแตร์เดอีวิทยาลัยจนจบการศึกษาในระดับมัธยมศึกษาตอนปลาย จากนั้นจึงได้ตามเสด็จหม่อมเจ้าชัชวลิต เกษมสันต์ พระเชษฐาไปศึกษาหลักสูตรระยะสั้นต่อที่ประเทศอังกฤษ และนอกจากท่านหญิงอรอำไพ จะเป็นนักเรียนมาแตร์เดอีวิทยาลัยรุ่นแรกแล้ว ยังทรงเป็นประธานชมรมนักเรียนเก่ามาแตร์เดอีวิทยาลัยองค์แรก ก่อนที่จะเปลี่ยนสถานะเป็นสมาคมอีกด้วย
การทรงงาน

ด้านการทำงาน หม่อมเจ้าอรอำไพเป็นครูมาโดยตลอด โดยเริ่มสอนวิชาภาษาอังกฤษ และคณิตศาสตร์ ที่โรงเรียนมาแตร์เดอีวิทยาลัย ก่อนที่จะกราบบังคมทูลลาออกจากฐานันดรศักดิ์ เมื่อวันที่ 15 พฤษภาคม พ.ศ. 2485 เพื่อสมรสกับโฉลก โกมารกุล ณ นคร และติดตามสามี ซึ่งไปดำรงตำแหน่งทูตการคลัง ประจำที่ประเทศอังกฤษ ครั้นกลับประเทศไทย อรอำไพได้รับเชิญจากอาจารย์อดุล วิเชียรเจริญ ไปเป็นอาจารย์พิเศษสอนวิชาภาษาอังกฤษในช่วงที่เพิ่งเริ่มก่อตั้งคณะศิลปศาสตร์ มหาวิทยาลัยธรรมศาสตร์ได้ไม่นาน ก่อนที่จะย้ายมาเป็นอาจารย์ประจำสอนวิชาภาษาอังกฤษ และเป็นอาจารย์ที่ปรึกษาที่โรงเรียนกรุงเทพการบัญชีวิทยาลัย จนชันษา 80 ปี โดยในระหว่างนั้น ได้รับสนองพระราชเสาวนีย์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ไปถวายพระอักษรหลักภาษาอังกฤษแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารีเมื่อครั้งยังทรงพระเยาว์ ระหว่างที่ทรงศึกษาอยู่ที่โรงเรียนจิตรลดา
เมื่อวันที่ 6 กุมภาพันธ์ พ.ศ. 2553 มีการบำเพ็ญกุศลเนื่องในการเจริญชันษาครบ 100 ท่านหญิงอรอำไพ โกมารกุล ณ นคร ณ ห้องประชุมชั้น 7 โรงเรียนวัดปทุมวนาราม ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี การนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีได้ทรงพระกรุณาโปรดเกล้าฯ พระราชทานน้ำสังข์ และเสด็จพระราชดำเนินไปในงานเลี้ยงฉลองร้อยมงคลเป็นการส่วนพระองค์ ในวันที่ 7 กุมภาพันธ์ พ.ศ. 2553
อรอำไพยังมีเจ้าพี่ร่วมพระบิดาที่มีชันษาเกินร้อย คือไตรทิพย์สุดา วิเศษกุล (เดิม: หม่อมเจ้าไตรทิพย์สุดา เกษมสันต์) ซึ่งสิ้นชีพิตักษัยเมื่อวันที่ 21 มกราคม พ.ศ. 2557 ด้วยชันษากว่า 104 ปี
สิ้นชีพิตักษัย

ท่านหญิงอรอำไพ โกมารกุล ณ นคร สิ้นชีพิตักษัยเมื่อวันที่ 4 พฤศจิกายน พ.ศ. 2553 ด้วยโรคหลอดโลหิตหทัยตีบ สิริชันษา 100 ปี การนี้ ทรงพระกรุณาโปรดเกล้าฯ พระราชทานหีบทองทึบประกอบศพ ฉัตรเบญจาตั้งประดับ ปี่ กลองชนะประโคมเวลาพระราชทานน้ำหลวงอาบศพ และทรงรับศพไว้ในพระบรมราชานุเคราะห์โดยตลอด โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานน้ำหลวงสรงศพ ณ ศาลาสุวรรณวณิชกิจ วัดเทพศิรินทราวาสราชวรวิหาร
ต่อมาอรอำไพ โกมารกุล ณ นคร ได้รับพระมหากรุณาธิคุณฯ เลื่อนชั้นเกียรติยศประกอบศพจากหีบทองทึบ เป็นทรงพระกรุณาโปรดเกล้าฯ พระราชทานโกศโถ ฉัตรเบ็ญจาตั้งประดับ ณ ศาลาภาณุรังษี และทรงพระกรุณาโปรดเกล้าฯ พระราชทานพระบรมราชานุเคราะห์พระราชทานเพลิงศพ โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 24 เมษายน พ.ศ. 2554
เครื่องราชอิสริยาภรณ์

พ.ศ. 2503 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2504 –  เครื่องราชอิสริยาภรณ์จุลจอมเกล้า ชั้นที่4 จตุตถจุลจอมเกล้า (จ.จ.)
พ.ศ. 2499 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
พ.ศ. 2466 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
สถานที่อันเนื่องจากนาม

ห้องสมุดอรอำไพ
วิชชาคารอรอำไพ
นุสรณ์ โฉลก-อรอำไพ โกมารกุล ณ นคร
เซียว เหอ

| เซียว เหอ |
| --- | --- |
蕭何
ภาพวาดเซียว เหอในซานไฉถูฮุ่ย

อัครมหาเสนาบดีแห่งรัฐ (相國)
ดำรงตำแหน่ง 196–193 ปีก่อน ค.ศ.
กษัตริย์: จักรพรรดิฮั่นเกาจู่ / จักรพรรดิฮั่นฮุ่ยตี้
ถัดไป: เฉาเสิ่น
อัครมหาเสนาบดี (丞相)
ดำรงตำแหน่ง 206–196 ปีก่อน ค.ศ.
กษัตริย์: จักรพรรดิฮั่นเกาจู่
 
ข้อมูลส่วนบุคคล
เกิด: 257 ปีก่อน ค.ศ. อำเภอเฟิง มณฑลเจียงซู
เสียชีวิต: 16 สิงหาคม 193 ปีก่อน ค.ศ. (64 ปี)
บุตร: Xiao Yan Xiao Lu
อาชีพ: นักอักษรวิจิตร, ขุนนาง
ชื่อหลังเสียชีวิต: เหวินจงโหว (文終侯)
บรรดาศักดิ์: จ้านโหว (酇侯)
ศาสนา: ลัทธิเต๋า

เซียว เหอ (จีน: 蕭何, 257 – 16 สิงหาคม 193 ปีก่อน ค.ศ.) เป็นขุนนางจีนในสมัยราชวงศ์ฮั่นตะวันตกตอนต้น เขารับใช้ หลิว ปัง (จักรพรรดิฮั่นเกาจู่) ผู้ก่อตั้งราชวงศ์ฮั่น ในระหว่างการจลาจลต่อต้าน ราชวงศ์ฉิน และต่อสู้เคียงข้างหลิวใน สงครามฉู่-ฮั่น กับคู่แข่งของหลิว เซี่ยง อวี่ ภายหลังการก่อตั้งราชวงศ์ฮั่น เซียว เหอ กลายเป็น อัครมหาเสนาบดี และดำรงตำแหน่งไปจนเขาถึงแก่กรรม สำหรับผลงานของเขา เขายังเป็นที่รู้จักในฐานะหนึ่งใน วีรบุรุษทั้งสามแห่งราชวงศ์ฮั่นตอนต้น (漢初三傑) ร่วมกับ หาน ซิ่น และ เตียวเหลียง
เซี่ยวเหอถึงแก่อสัญกรรมในปีที่ 2 ในรัชกาลฮั่นฮุ่ยตี้ เมื่อ 193 ปีก่อนคริสตกาล
แบะหมึ่งตง

| แบะหมึ่งตง |
| --- | --- |

ผล มองแบบใกล้

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
อันดับ:: หน่อไม้ฝรั่ง Asparagales
วงศ์:: หน่อไม้ฝรั่ง Asparagaceae
วงศ์ย่อย:: Nolinoideae Nolinoideae
สกุล:: Ophiopogon Ophiopogon (Thunb.) Ker Gawl.
สปีชีส์:: Ophiopogon japonicus
ชื่อทวินาม
Ophiopogon japonicus (Thunb.) Ker Gawl.

แบะหมึ่งตงในภาษาจีนแต้จิ๋วหรือม่ายเหมินตงในภาษาจีนกลาง (ชื่อวิทยาศาสตร์:  Ophiopogon japonicus) อยู่ในวงศ์ Asparagaceae เป็นพืชท้องถิ่นในจีน ญี่ปุ่น อินเดีย  เวียดนาม รากภายนอกสีเหลืองอมขาว โค้งงอ และมีรอยเหี่ยวย่นเห็นได้ชัด  ในตำรายาจีน รากใช้เป็นยาแก้ไอ
นิเวิลเฮย์เมอร์

ในเทวตำนานนอร์ส นิเวิลเฮย์เมอร์ (Niflheimr) ซึ่งมีความหมายว่า "แดนหมอก" ตั้งอยู่ทางเหนือของจักรวาล เป็นหนึ่งในสองภพในยุคกำเนิดจักรวาล อีกภพหนึ่งคือมูสเป็ลล์สเฮย์เมอร์ (Múspellsheimr) ซึ่งตั้งอยู่ทางใต้ของจักรวาล ตรงกลางระหว่างสองภพเป็นที่ตั้งของกินนุนกาแก็บ (Ginnungagap) มหาอเวจีที่ไม่มีผู้ใดล่วงรู้ความลึก ตาน้ำคเวร์เก็ลมีร์ (Hvergelmir) ซึ่งตั้งอยู่ในภพนี้ถือเป็นต้นน้ำของแม่น้ำหลายสาย มวลน้ำและน้ำแข็งจากตาน้ำดังกล่าวจะตกสู่มหาอเวจีแห่งนี้
ในบางวัน พญายักษ์ไฟและเชื่อกันว่าเป็นสิ่งมีชีวิตตนแรกของจักรวาลอย่าง ซูร์เตอร์ (Surtr) ซึ่งอาศัยในมูสเป็ลล์สเฮย์เมอร์ ก็จะแกว่งดาบปล่อยเปลวไฟแก้เบื่อ ส่งผลให้น้ำแข็งในมหาอเวจีระเหยกลายเป็นไอลอยขึ้นกระทบไอเย็นและตกลงสู่พื้นเป็นระลอก เมื่อสะสมถึงจุดหนึ่งก็เกิดเป็นสิ่งมีชีวิตสองตนได้แก่ ยักษ์อีเมียร์ (Ymir) และวัวออดฮัมลา (Audhumla) ซึ่งจะกลายเป็นปฐมวงศ์ของเทพ ยักษ์ และมนุษย์ทั้งปวงในเวลาต่อมา
ในกาลต่อมาเมื่อมีต้นพิภพอึกก์ดราซิลล์ (Yggdrasill) นิเวิลเฮย์เมอร์ซึ่งตั้งอยู่บริเวณราแขนงหนึ่งของอึกก์ดราซิลล์ ก็กลายเป็นภพใต้บาดาลอันเป็นที่อยู่ของนีดฮ็อกเกอร์ (Níðhǫggr) และนาคา และเชื่อกันว่าซากศพคนตายที่ถูกฝังจะตกลงสู่ที่นี่ในท้ายที่สุด ที่นี่จึงถูกเรียกว่าอาณาจักรคนตาย และเป็นที่อยูของเฮ็ล (Hel)
นางอาย (ละครโทรทัศน์)

ระวังสับสนกับ นางอาย หรือ ลิงลม
| นางอาย |
| --- | --- |

ประเภท: ละครโทรทัศน์
เขียนโดย: บทประพันธ์ เพ็ญศรี เคียงศิริ
แสดงนำ: ภาพยนตร์ พ.ศ. 2533  สันติสุข พรหมศิริ   จินตหรา สุขพัฒน์   ญาณี ตราโมท   พิมพ์ชนก สุทธาเวศ   วรุฒ วรธรรม   อารดา ศรีสร้อยแก้ว  ละครโทรทัศน์ พ.ศ. 2538 จอนนี่ แอนโฟเน่ ศิริลักษณ์ ผ่องโชค   ณัฏฐพล อมรทัต   สวิช เพชรวิเศษศิริ   พรชิตา ณ สงขลา   วิชุดา พินดั้ม  ละครโทรทัศน์ พ.ศ. 2559 วรินทร ปัญหกาญจน์   ณัฏฐณิชา ดังวัธนาวณิชย์   กัมมัญญ์ กลมแก้ว   ชนกสุดา รักษนาเวศ   จักริน ภูริพัฒน์   คาริสา สปริงเก็ตต์   อาริศา หอมกรุ่น   อภัสริญญา แพมเบอร์เกอร์   พรรณปพร ศรีดุรงคธรรมพ์   ภูวดล เวชวงศา   เมธัส ตรีรัตนวารีสิน   ไรวิน ออง
ภาษาต้นฉบับ: ภาษาไทย
จำนวนตอน: พ.ศ. 2559 : 15 ตอน
การผลิต
สถานที่ถ่ายทำ:  ประเทศไทย
ความยาวตอน: 2559 : 150 นาที
ออกอากาศ
เครือข่าย: ภาพยนตร์ (พ.ศ. 2533)  ช่อง 3 (พ.ศ. 2538, พ.ศ. 2559)
ออกอากาศ: พ.ศ. 2559 : 24 กันยายน พ.ศ. 2559 – 4 ธันวาคม พ.ศ. 2559
นางอาย เป็นนวนิยายของ เพ็ญศรี เคียงศิริ หรือที่รู้จักจากนามปากกา "นราวดี" ที่เขียนขึ้นจากประสบการณ์จากชีวิตจริงของตัวเอง โดยได้ตีพิมพ์ในนิตยสารกุลสตรี เมื่อปี พ.ศ. 2512 ถูกนำมาสร้างเป็นภาพยนตร์และละครโทรทัศน์แล้วหลายครั้ง
นางอาย ถูกนำมาสร้างครั้งแรกในรูปแบบภาพยนตร์ ในปี พ.ศ. 2533 นำแสดงโดย สันติสุข พรหมศิริ, จินตหรา สุขพัฒน์, ญาณี ตราโมท, พิมพ์ชนก สุทธาเวศ, วรุฒ วรธรรม, อารดา ศรีสร้อยแก้ว และต่อมาถูกนำมาสร้างเป็นละครโทรทัศน์อีก 2 ครั้ง ทางช่อง 3 ในปี พ.ศ. 2538 นำแสดงโดย จอนนี่ แอนโฟเน่, ศิริลักษณ์ ผ่องโชค, ณัฏฐพล อมรทัต, สวิช เพชรวิเศษศิริ, พรชิตา ณ สงขลา, วิชุดา พินดั้ม และ พ.ศ. 2559 นำแสดงโดย วรินทร ปัญหกาญจน์, ณัฏฐณิชา ดังวัธนาวณิชย์, กัมมัญญ์ กลมแก้ว, ชนกสุดา รักษนาเวศ, จักริน ภูริพัฒน์, คาริสา สปริงเก็ตต์, อาริศา หอมกรุ่น, อภัสริญญา แพมเบอร์เกอร์, พรรณปพร ศรีดุรงคธรรมพ์, ภูวดล เวชวงศา, เมธัส ตรีรัตนวารีสิน, ไรวิน ออง
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
|  รางวัลโทรทัศน์ทองคำ  | เพลงละครดีเด่น | ไม่มีคำว่าสายเกินไป | เสนอชื่อเข้าชิง |
|  รางวัลโทรทัศน์ทองคำ  | ละครสร้างสรรค์สังคมดีเด่น | นางอาย | เสนอชื่อเข้าชิง |
|  รางวัลโทรทัศน์ทองคำ  | นักแสดงนำชายดีเด่น | วรินทร ปัญหกาญจน์ | เสนอชื่อเข้าชิง |
|  รางวัลโทรทัศน์ทองคำ  | นักแสดงนำหญิงดีเด่น | ณัฏฐณิชา ดังวัธนาวณิชย์ | เสนอชื่อเข้าชิง |
วาดรักจนกว่าจะหมดเวลา

| วาดรักจนกว่าจะหมดเวลา |
| --- | --- |

Japanese: 余命一年の僕が、余命半年の君と出会った話
 
กำกับ: ทาคาฮิโระ มิกิ
บทภาพยนตร์: ทาคาฮิโระ มิกิ โทโมโกะ โยชิดะ
สร้างจาก: Yomei Ichinen no Boku ga, Yomei Hantoshi no Kimi to Deatta Hanashi โดย อาโอะ โมริตะ
อำนวยการสร้าง: ชูเฮ อากิตะ เคอิ ฮารุนะ โช โทกุจิ ทัตสึยะ บานโนะ
นักแสดงนำ:   เร็น นางาเสะ  นัตสึกิ เดงูจิ 
กำกับภาพ: ฮิโระ ยานากิดะ
ดนตรีประกอบ: เซจิ คาเมดะ
บริษัทผู้สร้าง: Django Films Nikkatsu Corporation 
ผู้จัดจำหน่าย: เน็ตฟลิกซ์
วันฉาย:   27 มิถุนายน ค.ศ. 2024 (2024-06-27) (ญี่ปุ่น) 
ความยาว: 120 นาที
ประเทศ: ญี่ปุ่น
ภาษา: ญี่ปุ่น
วาดรัก...จนกว่าจะหมดเวลา (余命一年の僕が、余命半年の君と出会った話, Yomei Ichinen no Boku ga, Yomei Hantoshi no Kimi to Deatta Hanashi) เป็นภาพยนตร์ญี่ปุ่นแนว โรแมนติกดราม่า เขียนบทและกำกับโดย ทาคาฮิโระ มิกิ และแสดงนำโดย เร็น นางาเสะ และ นัตสึกิ เดงูจิ ภาพยนตร์เปิดตัวบน เน็ตฟลิกซ์ เมื่อวันที่ 27 มิถุนายน ค.ศ. 2024
นักแสดง

เร็น นางาเสะ รับบทเป็น อากิโตะ ฮายาซากะ
นัตสึกิ เดงูจิ รับบทเป็น ฮารุนะ ซากุไร
มายู โยโกตะ รับบทเป็น อายากะ มิอุระ
เคียวกะ ชิบาตะ รับบทเป็น เอริ ฟูจิโมโตะ
อิคุโฮ อากิยะ รับบทเป็น โชตะ มูไร
รุย สึกิชิมะ รับบทเป็น นัตสึมิ ฮายาซากะ
โทรุ นากามูระ รับบทเป็น คาซึกิ ฮายาซากะ พ่อของอากิโตะ ฮายาซากะ
เนเนะ โอสึกะ รับบทเป็น อิสึมิ ฮายาซากะ, แม่ของ อากิโตะ ฮายาซากะ
เคนจิ มิซูฮาชิ รับบทเป็น พ่อของ Haruna Sakurai
ยาสึโกะ มัตสึยูกิ รับบทเป็น ฮาสึกิ ซากุราอิ แม่ของฮารุนะ ซากุราอิ
ฟูมิโนะ คิมูระ รับบทเป็น มิกิโกะ
คาซึกิ โอโตโมะ รับบทเป็น ทาคาดะ
อะตอม ชูกูกาวะ รับบทเป็น ครูศิลปะ
โทรุ โนมากูจิ รับบทเป็น ดร.
การผลิต

ภาพยนตร์นี้ได้รับการประกาศบน เน็ตฟลิกซ์ โดย Nikkatsu โดยอิงจากนิยายของ อาโอะ โมริตะ เรื่อง Yomei Ichinen no Boku ga, Yomei Hantoshi no Kimi to Deatta Hanashi
แหล่งข้อมูลอื่น

วาดรักจนกว่าจะหมดเวลา ที่เน็ตฟลิกซ์
ไต่ระห่ำนรก

| ไต่ระห่ำนรก |
| --- | --- |
ปกดีวีดี
กำกับ: เรนนี ฮาร์ลิน
บทภาพยนตร์:   ไมเคิล ฟรานซ์  ซิลเวสเตอร์ สตอลโลน 
เนื้อเรื่อง:   จอห์น ลอง (premise)  ไมเคิล ฟรานซ์ 
อำนวยการสร้าง:   อลัน มาร์ชาล  เรนนี ฮาร์ลิน 
นักแสดงนำ:   ซิลเวสเตอร์ สตอลโลน  จอห์น ลิธโกว์  ไมเคิล รูกเกอร์  จานีน เทอร์เนอร์  เร็กซ์ ลินน์  พอล วินฟิลด์  ราล์ฟ เวต 
กำกับภาพ: อเล็กซ์ ทอมสัน
ตัดต่อ: แฟรงก์ เจ. อูเรียสต์
ดนตรีประกอบ: ทรีเวอร์ โจนส์
บริษัทผู้สร้าง:   Carolco Pictures  Le Studio Canal+  Pioneer Corporation  RCS Video  
ผู้จัดจำหน่าย: TriStar Pictures  สหมงคลฟิล์ม(ไทย)
วันฉาย:   28 พฤษภาคม ค.ศ. 1993 (1993-05-28) 
ความยาว: 113 นาที
ประเทศ:   สหรัฐอเมริกา  ฝรั่งเศส  อิตาลี 
ภาษา: อังกฤษ
ทุนสร้าง: 70 ล้านดอลล่าร์สหรัฐ
ทำเงิน: 255 ล้านดอลล่าร์สหรัฐ
ไต่ระห่ำนรก (อังกฤษ: Cliffhanger) เป็นภาพยนตร์อเมริกันในปี ค.ศ. 1993 กำกับโดย เรนนี ฮาร์ลิน นำแสดงโดย ซิลเวสเตอร์ สตอลโลน, จอห์น ลิธโกว์, ไมเคิล รูกเกอร์, จานีน เทอร์เนอร์, เร็กซ์ ลินน์, พอล วินฟิลด์ และราล์ฟ เวต
เนื้อเรื่องย่อ

หลังจากการสูญเสียเพื่อนพ้องของเขาในช่วงฤดูใบไม้ตกที่น่าเวทนา 4,000 ฟุตสมัยก่อน กาเบ วอล์คเกอร์ แล้วก็หุ้นส่วนของเขา ฮาล ทัคเกอร์ ได้รับการเรียกให้กลับไปที่จุดสุดยอดเดียวกันเพื่อช่วยเหลือกรุ๊ปนักไต่เขาที่ถูกขังเพียงแต่เพื่อจะทำความเข้าใจว่านักปีนป่ายเขากำลังลักขโมยจี๋ กำลังมองหากล่องที่เต็มไปด้วยเงิน
นักแสดง

ซิลเวสเตอร์ สตอลโลน รับบท เกเบรียล "เกบ" วอล์คเกอร์
จอห์น ลิธโกว์ รับบท อีริค ควาเลน
ไมเคิล รูกเกอร์ รับบท ฮาล ทักเกอร์
จานีน เทอร์เนอร์ รับบท เจซซี่ ดิคฮาน
เร็กซ์ ลินน์ รับบท ริชาร์ด ทราเวอร์ส
แคโรไลน์ กูดดอลล์ รับบท คริสเตลล์
ลีออน โรบินสัน รับบท คีเนตเต้
เคร็ก แฟร์บราส รับบท เดลมาร์
เกร็กกอรี่ สก็อตต์ คัมมินส์ รับบท ไรอัน
เดนิส ฟอเรสต์ รับบท เฮลดอน
มิเชลล์ จอยเนอร์ รับบท ซาร่าห์
พอล วินฟิลด์ รับบท ปีเตอร์ ไรท์
ราล์ฟ เวต รับบท แฟรงค์
แม็กซ์ เพอร์ลิช รับบท อีวาน
เทรย์ บราวเนลล์ รับบท แบรตต์
วิโต้ รูจินิส รับบท มาเธสัน
จอห์น วิลเลียม ฟินน์ รับบท หัวหน้าไมเคิล
บรูซ แมคกิล รับบท หัวหน้ากรมธนารักษ์
เจฟฟ์ มักคาร์ที รับบท นักเดินเรือ
แหล่งข้อมูลอื่น

ไต่ระห่ำนรก ที่อินเทอร์เน็ตมูวีเดตาเบส
ไต่ระห่ำนรก ที่ทีซีเอ็มมูวีเดตาเบส
ไต่ระห่ำนรก ที่ออลมูวี
ไต่ระห่ำนรก ที่บ็อกซ์ออฟฟิศโมโจ
ไต่ระห่ำนรก ที่รอตเทนโทเมโทส์
พระอุบาลีคุณูปมาจารย์ (ปวง ธมฺมปญฺโญ)

| พระอุบาลีคุณูปมาจารย์ (ปวง ธมฺมปญฺโญ)> ส่วนบุคคล |
| --- | --- |
เกิด: 11 กรกฎาคม พ.ศ. 2460 (101 ปี 353 วัน ปี)
มรณภาพ: 29 มิถุนายน พ.ศ. 2562
นิกาย: มหานิกาย
การศึกษา: เปรียญธรรม 5 ประโยค  นักธรรมชั้นโท
ตำแหน่งชั้นสูง
ที่อยู่: วัดศรีโคมคำ จังหวัดพะเยา
อุปสมบท: 10 มิถุนายน พ.ศ. 2481
พรรษา: 82
ตำแหน่ง: อดีตเจ้าอาวาสวัดศรีโคมคำ, ที่ปรึกษาเจ้าคณะภาค 6
พระอุบาลีคุณูปมาจารย์  นามเดิม ปวง วงศ์เรือง ฉายา ธมฺมปญฺโญ เจ้าอาวาสวัดศรีโคมคำ อำเภอเมืองพะเยา จังหวัดพะเยา และที่ปรึกษาเจ้าคณะภาค 6
ชาติภูมิ

พระอุบาลีคุณูปมาจารย์ มีนามเดิมว่า ปวง วงศ์เรือง เกิดเมื่อวันพุธที่ 11 กรกฎาคม พ.ศ. 2460 แรม 7 ค่ำ เดือน เดือน 10 เหนือ ปีเม็ดสี จุลศักราช 1279 ณ บ้านสางเหนือ ตำบลบ้านสาง อำเภอเมืองพะเยา จังหวัดพะเยา โยมบิดาชื่อพ่อหนานปุ๊ด วงศ์เรือง โยมมารดาชื่อ แม่หลวง วงศ์เรือง
อุปสมบท

บรรพชาเป็นสามเณร เมื่อวันอาทิตย์ที่ 15 พฤษภาคม พ.ศ. 2475 ขึ้น 11 ค่ำ เดือน 8 เหนือ ปีรวายสัน จุลศักราช 1294 ณ วัดสางเหนือ ตำบลบ้านสาง อำเภอเมืองพะเยา จังหวัดพะเยา โดยมีพระอุปัชฌาย์ชื่อเจ้าอธิการตื้อ ธมฺมวํโส วัดศรีบุญเรือง
อุปสมบทเป็นพระภิกษุ เมื่อวันศุกร์ที่ 10 มิถุนายน 2481 ขึ้น 12 ค่ำ เดือน 9 เหนือ ปีเมืองยี จุลศักราช 1300 ณ พัทธสีมาวัดสางเหนือ โดยมีพระอุปัชฌาย์ชื่อเจ้าอธิการตื้อ ธมฺมวํโส วัดศรีบุญเรือง พระกรรมวาจาจารย์ พระปวง ธมฺมวโร วัดศรีบุญเรือง  และพระอนุสาวนาจารย์  พระตุ้ย ญาณรํสี วัดสันกว๊าน ได้รับฉายาว่า ธมฺมปญฺโญ
วิทยฐานะ

จบชั้นประถมศึกษาปีที่ 4 โรงเรียนบ้านสาง ตำบลบ้านสาง อำเภอเมืองพะเยา จังหวัดพะเยา
พ.ศ. 2475 สอบได้นักธรรมชั้นตรี สำนักศาสนศึกษาวัดสางใต้ อำเภอเมืองพะเยา จังหวัดพะเยา
พ.ศ. 2483 สอบได้นักธรรมชั้นโท สำนักเรียนวัดมหาพฤฒารามวรวิหาร เขตบางรัก กรุงเทพมหานคร
พ.ศ. 2484 สอบได้เปรียญธรรม 3 ประโยค สำนักเรียนวัดยานนาวา กรุงเทพมหานคร
พ.ศ. 2485 สอบได้เปรียญธรรม 4 ประโยค สำนักเรียนวัดเบญจมบพิตรดุสิตวนารามราชวรวิหาร เขตดุสิต กรุงเทพมหานคร
พ.ศ. 2487 สอบได้เปรียญธรรม 5 ประโยค สำนักเรียนวัดเบญจมบพิตรดุสิตวนาราม เขตดุสิต กรุงเทพมหานคร
การปกครองคณะสงฆ์

พ.ศ. 2484 เป็นเจ้าอาวาสวัดเมืองชุม
พ.ศ. 2484 เป็นเจ้าคณะอำเภอเมืองพะเยา
พ.ศ. 2490 เป็นพระอุปัชฌาย์
พ.ศ. 2497 เป็นเจ้าอาวาสวัดศรีอุโมงค์คำ (วัดสูง )
พ.ศ. 2501 เป็นรองเจ้าคณะจังหวัดเชียงราย
พ.ศ. 2512 เป็นเจ้าอาวาสวัดศรีโคมคำ ต่อมาวัดได้ยกฐานะเป็นพระอารามหลวงชั้นตรี ชนิดสามัญ
พ.ศ. 2521 เป็นเจ้าคณะจังหวัดพะเยา
พ.ศ. 2526 เป็นรองเจ้าคณะภาค 6
พ.ศ. 2542 เป็นที่ปรึกษาเจ้าคณะภาค 6
งานด้านการศึกษา

พ.ศ. 2476 เป็นครูสอนนักเรียนโรงเรียนวัดสางเหนือ
พ.ศ. 2488 เป็นครูสอนพระปริยัติธรรมวัดเมืองชุม
พ.ศ. 2503 เป็นผู้จัดตั้งโรงเรียนพินิตประสาธน์
พ.ศ. 2517 เป็นผู้อำนวยการศูนย์ศึกษาพระพุทธศาสนาวันอาทิตย์วัดศรีโคมคำ
พ.ศ. 2534 เป็นรองอธิการบดีมหาวิทยาลัยมหาจุฬาลงกรณราชวิทยาลัย  ในพระบรมราชูปถัมภ์   วิทยาเขตพะเยา
พ.ศ. 2542 เป็นประธานสภาวิทยาเขต  มหาวิทยาลัยมหาจุฬาลงกรณราชวิทยาลัย   วิทยาเขตพะเยา
ปัจจุบันเป็นที่ปรึกษาสภามหาวิทยาลัยมหาจุฬาลงกรณราชวิทยาลัย วิทยาเขตพะเยา
งานพิเศษ

เป็นประธานกรรมการมูลนิธิสงเคราะห์สงฆ์อาพาธจังหวัดพะเยา
เป็นกรรมการที่ปรึกษาราชประชานุเคราะห์
เป็นกรรมการปริวรรตหนังสือล้านนาไทยปัจจุบันตามโครงการของมหาวิทยาลัยเชียงใหม่
เป็นกรรมการที่ปรึกษาจัดทำพจนานุกรมล้านนาฉบับไร่แม่ฟ้าหลวง มหาวิทยาลัยเชียงใหม่
เป็นกรรมการที่ปรึกษาจัดทำพจนานุกรมล้านนา ฉบับวิทยาลัยครูเชียงใหม่
เป็นกรรมการที่ปรึกษาศูนย์วัฒนธรรมจังหวัดพะเยา